Държавен вестник, бр. 14, 2025 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  14
I. Предлагане на кандидати за замест­
ник-председатели и членове на Сметната 
палата и представяне на документите им
1. Предложенията за кандидати за замест­
ник-председатели се правят от председателя 
на Сметната палата. Управителният съвет на 
Института на дипломираните експерт-сче­
товодители, съответно управителният съвет 
на Института на вътрешните одитори в Бъл­
гария, правят предложения до председателя 
на Сметната палата за съответен кандидат 
за член на Сметната палата в 7-дневен срок 
от приемането на процедурните правила от 
Народното събрание. Предложенията за за­
местник-председатели и членове се внасят в 
писмена форма от председателя на Сметната 
палата до Комисията по бюджет и финанси 
чрез председателя на Народното събрание в 
7-дневен срок от приемането на процедурните 
правила от Народното събрание.
2. Предложенията за кандидати за замест­
ник-председатели и за членове се придружават 
с писмени мотиви, които аргументират добра­
та професионална репутация на съответния 
кандидат. Към предложението се прилагат 
следните документи:
а) писмено съгласие на кандидата да бъде 
предложен за длъжността по образец – при­
ложение № 1 към решението;
б) подробна автобиография;
в) заверено от кандидата копие от диплома 
за завършено висше образование с минимал­
на образователно-квалификационна степен 
„магистър“;
г) документи, удостоверяващи, че кандида­
тът отговаря на изискванията за професионален 
стаж в областта на одита, административното 
и финансовото право, финансовия контрол, 
финансите или счетоводството не по-малко 
от 15 години;
д) декларация по образец – приложение 
№ 2 към решението, че не са налице обстоя­
телствата по чл. 16, ал. 1, т. 2 и 3 от Закона 
за Сметната палата;
е) писмено съгласие на кандидата по чл. 27, 
ал. 2 от Закона за достъп и разкриване на до­
кументите и за обявяване на принадлежност на 
български граждани към Държавна сигурност 
и разузнавателните служби на Българската 
народна армия по образец – приложение № 3 
към решението;
ж) предложения от Управителния съвет на 
Института на дипломираните експерт-счето­
водители, съответно от Управителния съвет 
на Института на вътрешните одитори в Бъл­
гария, по чл. 15, ал. 1 от Закона за Сметната 
палата – за членове на Сметната палата; към 
предложенията се прилагат извлечения от 
протоколите на заседанията на съответните 
управителни съвети за вземане на решение 
за предлагане на кандидат за член на Смет­
ната палата. 
3. Обстоятелството по чл. 16, ал. 5 от Закона 
за Сметната палата се установява служебно 
от администрацията на Народното събрание.
II. Публично оповестяване на документите
1. Предложенията заедно с приложените 
към тях документи се публикуват на интернет 
страницата на Народното събрание в срок не 
по-късно от седем дни преди изслушването. 
Публикуването се извършва в съответствие 
с изискванията на Закона за защита на лич­
ните данни. 
2. Юридически лица с нестопанска цел, 
регистрирани за осъществяване на обществено­
полезна дейност, и професионални организации 
не по-късно от три дни преди изслушването на 
кандидатите може да представят на Комисията 
по бюджет и финанси становища, включващи 
и въпроси, които да им бъдат поставени. 
3. Средствата за масово осведомяване мо­
гат да изпращат в Комисията по бюджет и 
финанси въпроси към кандидатите, които да 
им бъдат поставени. Анонимни становища и 
сигнали не се разглеждат.
4. Въпросите, зададени по реда на т. 2 и 3, 
се съобщават на кандидатите в писмен вид 
не по-късно от 24 часа преди началото на 
изслушването. 
5. Становищата и въпросите се изпращат 
по пощата на адрес: гр. София, пл. „Княз 
Александър I“ № 1, Комисия по бюджет и 
финанси, или по електронен път на e-mail: 
51_KBF@parliament.bg. Становищата се публи­
куват на интернет страницата на Народното 
събрание в срок до три дни от получаването 
им при спазване изискванията за защита на 
личните данни. 
III. Извършване на предварителна про­
верка по Закона за достъп и разкриване на 
документите и за обявяване на принадлеж­
ност на български граждани към Държавна 
сигурност и разузнавателните служби на 
Българската народна армия
1. Кандидатите се проверяват за принадлеж­
ност към органите по чл. 1 от Закона за достъп 
и разкриване на документите и за обявяване 
на принадлежност на български граждани към 
Държавна сигурност и разузнавателните служ­
би на Българската народна армия. Искането 
за извършване на предварителна проверка 
по чл. 27, ал. 1, т. 2 от Закона за достъп и 
разкриване на документите и за обявяване на 
принадлежност на български граждани към 
Държавна сигурност и разузнавателните служ­
би на Българската народна армия се прави от 
председателя на Народното събрание. 
2. Резултатите от проверката се публикуват 
на интернет страницата на Народното събрание.
IV. Изслушване на кандидатите
1. Преди да изслуша предложения кандидат, 
Комисията по бюджет и финанси проверява 
представените документи и дали кандида­
тът отговаря на изискванията за заемане на 
длъжността, за която е предложен.